b'\n_START_ARTICLE_\nPereraadio\n_START_SECTION_\nRahvusvahelised saated\n_START_PARAGRAPH_\nPereraadio on praegu ainus Eestis rahvusvahelist ringh\xc3\xa4\xc3\xa4linguluba omav raadio. Tartu Pereraadio \xc3\x9ching edastab 2001 algusest rahvusvahelise leviga programmi Semeinoje Radio sagedusel 1035 kHz Tartumaal Kavastus paiknevast satejaamast. P\xc3\xb5himasti k\xc3\xb5rguseks on 145 m, suunamuutjal 100 m._NEWLINE_Pereraadio v\xc3\xa4lismaine tavakuulajaskond ulatub Valgevenest ja Ukrainast kuni Venemaa Volga-\xc3\xa4\xc3\xa4rsete piirkondadeni. K\xc3\xb5ige enam tuleb kuulatavuse kohta teateid L\xc3\xa4tist ja Venemaa kirdepiirkonnast. Pereraadio kuulatavuse tagasisidet on saatnud ka Madalmaades, Itaalias ja Permimaal asuvad kuulajad._NEWLINE_Algul oli jaama v\xc3\xb5imsuseks 50 kW ja saatjaks Harrise MW50. 2008. aasta suvel asendati see 100 kW Transradio (Telefunken) saatjaga (TRAM 100), mis v\xc3\xb5imaldab lisaks analoogsignaali edastamisele ka digitaalset DRM formaati. See v\xc3\xb5imaldab tulevikus parandada tunduvalt helikvaliteeti. 2010 aastal paigaldati veel teinegi 100 kW TRAM 100 saatja ning p\xc3\xa4rast seda on jaama koguv\xc3\xb5imsuseks 200 kW. 2011. aastal muudeti levikarakteristikut, et suurendada signaali tugevust Leningradi oblastis ja Peterburi linnas. \xc3\x9cmberehitust\xc3\xb6\xc3\xb6de k\xc3\xa4igus v\xc3\xa4henes ka p\xc3\xb5himasti k\xc3\xb5rgus 100 meetrini._NEWLINE_Peamiselt venekeelse p\xc3\xb5hiprogrammi saatekava kujutab "segu" Eestis toodetavaist ning koost\xc3\xb6\xc3\xb6partnerite peamiselt Venemaal asuvate raadiostuudiotest saadavaist saateist._NEWLINE_Pereraadio peamine rahvusvahelisteks partneriteks on European Christian Radio Projects ning raadiomisjoniorganisatsioonid World Radio Missionary Fellowship ja Trans World Radio.\n_START_SECTION_\nPereraadio saatjad\n_START_PARAGRAPH_\nKesklainel (kHz):_NEWLINE_Kavastu 1035 (RadioEli)_NEWLINE_Ultral\xc3\xbchilainel (MHz):_NEWLINE_Haapsalu 89,4_NEWLINE_Paluk\xc3\xbcla 88,7_NEWLINE_Kuressaare 89,0_NEWLINE_Puka 88,7 (ei t\xc3\xb6\xc3\xb6ta)_NEWLINE_Rakvere 88,9_NEWLINE_Tallinn 89,6_NEWLINE_Tartu 89,0_NEWLINE_V\xc3\xb5ru 95,7_NEWLINE_Ahtme 88,2_NEWLINE_Ahtme 98,2 (Semeinoje Radio)_NEWLINE_Narva 95,6 (Semeinoje Radio)'